Οικογένεια / Εσωτερικά τοπία: σεμινάριο δημιουργίας ντοκιμαντέρ με τον Χρήστο Καρακέπελη στο Κέντρο Ελέγχου Τηλεοράσεων | CultureNow.gr\nCULTURENOW / 24-09-2015 / 16:27\nΜετά την ολοκλήρωση των σεμιναρίων δημιουργικού ντοκιμαντέρ στο ΚΕΤ την περίοδο 2014- 2015, ο σκηνοθέτης Χρήστος Καρακέπελης και μια ομάδα έμπειρων συναδέλφων του καθοδηγούν έναν δεύτερο σεμιναριακό κύκλο δημιουργίας ντοκιμαντέρ. Το σεμινάριο θα ασχοληθεί με όλα τα στάδια δημιουργίας μιας ταινίας μεσαίου μήκους και θα πλαισιωθεί από ένα επιτελείο επαγγελματιών διδασκόντων όλων των ειδικοτήτων. Τα μαθήματα περιλαμβάνουν επισκέψεις στα συνεργαζόμενα studio ήχου και εικόνας.\nΜετά το τελικό στάδιο του μοντάζ, το σεμινάριο θα ολοκληρωθεί στο ΚΕΤ με μια δημόσια προβολή των έργων που δημιουργήθηκαν κατά τη διάρκεια του σεμιναρίου.\nΔιδάσκοντες: Σενάριο και έρευνα η Νατάσα Σέγκου, διεύθυνση φωτογραφίας ο Βαγγέλης Κουλίνος και ο Διονύσης Ευθυμιόπουλος, επιμέλεια ήχου ο Ντίνος Κίττου και ο Στέφανος Ευθυμίου, μοντάζ ο Γιάννης Χαλκιαδάκης, μοντάζ και σχεδιασμό ήχου η Περσεφόνη Μήλιου και ο Γιάννης Γιαννακόπουλος, μιξάζ και τελικός σχεδιασμός ήχου, το tone studio του Κώστα Φειλακτίδη, post production, color correction και τελικό master της ταινίας το studio 235.\nΤο σεμινάριο απευθύνεται σε νέους κινηματογραφιστές, σπουδαστές φωτογραφίας, κινηματογράφου αλλά και ενδιαφερόμενους για το δημιουργικό ντοκιμαντέρ.\nΟι πραγματικά μεγάλες ταινίες αναμένονται ακόμη. Θα είναι σκηνοθετημένες με αλήθεια και τέχνη. Δεν πιστεύω πως θα είναι έργο των μεγάλων εταιρειών και των διάσημων σκηνοθετών. Θα είναι μάλλον έργα ερασιτεχνών με την κατά λέξη έννοια του όρου ‘‘ερασιτέχνης’’: εκείνος που είναι παθιασμένος με αυτό που κάνει και το συντηρεί για να έχει την ικανοποίηση να το πραγματώνει, όχι με εμπορικό σκοπό. (Robert Flaherty, 1927)\nΤο δημιουργικό ντοκιμαντέρ δε φιλοδοξεί τίποτα παραπάνω από τη λεπτή επαφή της κλωστής του δημιουργού με τις κλωστές του κόσμου γύρω του. Δε φιλοδοξεί να αποτυπώσει τίποτε άλλο από την προσωπική εμπειρία μας για τον κόσμο. Δεν εννοεί ως πραγματικότητα τίποτα που υπάρχει καθεαυτό, αλλά τα σημεία τομής και διασταύρωσής μας με ό,τι μας περιβάλλει. Εννοεί ως πραγματικότητα την ίδια μας την εμπειρία της επαφής.\nΠαίρνοντας ως δεδομένο πως οι πρώτες κλωστές με τις οποίες διασταυρώνεται η δική μας σε αυτόν τον περίπλοκο ιστό είναι οι κλωστές των προσώπων της οικογένειάς μας, θεωρήσαμε αυτονόητο να επιχειρήσουμε αυτή την πρώτη ανάγνωση της πραγματικότητας μέσα από το οικογενειακό περιβάλλον του καθενός μας.\nΒλέποντας την οικογένειά μας, εμάς ως ‘‘άλλους’’ και τους ‘‘άλλους’’ ως μέρος μας, μπορούμε να διαπιστώσουμε τις δυσκολίες και τις προκλήσεις που ενέχει κάθε αληθινό, γνήσιο βλέμμα πάνω στο πραγματικό. Μπορούμε να διαπιστώσουμε την αναγκαία προϋπόθεση προσωπικής έκθεσης που απαιτεί το ντοκιμαντέρ από το δημιουργό του, η οποία ακυρώνει τη λανθασμένη αλλά διαδεδομένη προσέγγιση σύμφωνα με την οποία αυτό που εκτίθεται στο ντοκιμαντέρ είναι το θέμα.\nΜέσα από την επαφή με έργα που σημάδεψαν την εξέλιξη του είδους, θα έχουμε την ευκαιρία να διαπιστώσουμε την τεράστια έκταση της εκφραστικής ελευθερίας που υπάρχει μπροστά μας και τη σημασία των προσωπικών επιλογών σε αυτό που θέλουμε να κάνουμε. Η τόλμη, η ευρηματικότητα, η εμπιστοσύνη στην προσωπική αίσθηση, η εμπιστοσύνη στα αισθητικά εργαλεία (φως, ήχος, εικόνα…) θα εκφραστούν μέσα από ετερόκλητους δημιουργούς, με διαφορετικούς τρόπους, και θα γίνουν πηγή έμπνευσης για να πιστέψουμε στη σημασία των δικών μας ιδεών.\nΘα προχωράμε παράλληλα την εξέλιξη της προσωπικής δουλειάς του καθενός με την περιήγηση στην εξέλιξη του δημιουργικού ντοκιμαντέρ, έτσι ώστε κάθε συνάντησή μας να τροφοδοτείται από νέα ερωτήματα, νέες πιθανότητες, νέους δρόμους. Κάθε επόμενη φορά θα βρίσκει την απόπειρα πιο ώριμη και πιο δουλεμένη, ως τη στιγμή που θα αποκτήσει μια μορφή και θα εκφράζει την αλήθειά μας.\nΘα συζητάμε στο δημόσιο χώρο που θα δημιουργήσει η ομάδα μας στο ΚΕΤ τις σκέψεις, τα προβλήματα, τις ιδέες του καθενός και θα βοηθάμε ο ένας τον άλλον με κριτική και προτάσεις. Θα μοιραστούμε την περιπέτεια της γέννησης ενός βλέμματος από τη σύλληψη ως την υλοποίηση και θα έχουμε τη χαρά να δούμε τόσα διαφορετικά έργα, συναισθήματα, φόρμες, επιλογές και τελικά ‘‘πραγματικότητες’’, όσες και όλοι εμείς που συμμετέχουμε.\nΓεννήθηκε στις Σέρρες το 1962. Σπούδασε πολιτικές επιστήμες στο Πάντειο Πανεπιστήμιο και σκηνοθεσία στη Σχολή Σταυράκου. Στη διάρκεια των σπουδών του σκηνοθέτησε δύο ταινίες μικρού μήκους, ενώ από το 1985 ξεκίνησε να εργάζεται στο χώρο της διαφήμισης. Έχει γράψει σενάρια για ντοκιμαντέρ, έχει σκηνοθετήσει σειρές ντοκιμαντέρ για την τηλεόραση και τέλος δύο κινηματογραφικά ντοκιμαντέρ που έχουν αποσπάσει πολλαπλές διακρίσεις στην Ελλάδα και το εξωτερικό : Το Σπίτι του Κάιν (2000, 35mm, 80’) και την Πρώτη Ύλη (2010, 35mm, 78΄).\nΟ εξοπλισμός των κινηματογραφικών προβολών είναι μια ευγενική χορηγία της www.tvsav.gr\nΤοποθεσία: Πολυχώρος Κέντρο Ελέγχου Τηλεοράσεων, Κύπρου 91Α & Σικίνου 35Α, Κυψέλη, ΑθήναΗμερομηνία: Από τις 22 Νοεμβρίου 2015 μέχρι τις 5 Ιουνίου 2016Κάθε Κυριακή | 12:00 → 16:00Κόστος συμμετοχής: (26 τετράωρα μαθήματα): 600€Πληροφορίες – δηλώσεις συμμετοχής: [email protected] και στο: 213 00 40 496 (περιορισμένος αριθμός συμμετοχών)http://polychorosket.gr


Survivor 2: Χάθηκε το παπούτσι της Σπυροπούλου… stop | Kontasas\nΑρχική / ΑΘΛΗΤΙΚΑ / Survivor 2: Χάθηκε το παπούτσι της Σπυροπούλου… stop\n31 Ιανουαρίου, 2018\tΑΘΛΗΤΙΚΑ\nΣτο περσινό παιχνίδι επιβίωσης ο Γιώργος Χρανιώτης είχε χάσει το μαγιό του. Στο φετινό, η Κωνσταντίνα Σπυροπούλου έχασε το ένα της παπούτσι κατά την διάρκεια του αγωνίσματος. Ωστόσο, η ίδια δεν πτοήθηκε και συνέχισε να τρέχει προς τον στόχο θέλοντας να δώσει νίκη στην ομάδα της άσχετα που δεν τα κατάφερε.\nΠροηγούμενο ΓΕΡΜΑΝΙΑ: Δικαστής διέταξε να κατέβει ο Σταυρός σε δίκη Αφγανού που επιτέθηκε σε ομοεθνή του επειδή έγινε χριστιανός! (video)\nΕπόμενο Eurostat: Στην Ελλάδα η μεγαλύτερη μείωση της ανεργίας στην ΕΕ


Οι νέοι είναι… ωραίοι! | kerkida.net | Αθλητικά, Κύπρος, Ειδήσεις, Sports\nΔολοφονίες Μιτσερό: Συγκλονιστικές εξελίξεις...\nΜΕΛΑΪΣΗΣ: "Επιβεβαιώσαμε αυτό που λέγαμε από την αρχή"\nΜε φορείο ο ΚΑΡΩ και χειροκρότημα (βίντεο/φώτος)\nΠΟΥΛΛΑΪΔΗΣ: "Τα κορόιδα, ήταν διατεθειμένα να πληρώσουν και πάλι" (Αιχμές για Παντελή)\nΟ Μπερνάρντο Σίλβα χάρισε το βραβείο του MVP στον Φόντεν!\nΑΝΟΡΘΩΣΗ/"Το Δ.Σ και η Γ.Σ δεν δέχονται πιέσεις από ΤΡΙΤΟΥΣ"\nTo προδιαγραφόμενο έγινε... δεδομένο/ΥΠΑΡΧΕΙ PLAN B;\nΕνθαρρυντικά ήταν τα μηνύματα από τη πρεμιέρα του πρωταθλήματος ΟΠΑΠ Basket League! Πέρα των αναμετρήσεων που απολαύσαμε, είδαμε αρκετούς παίκτες από τη νέα γενιά να παίρνουν χρόνο συμμετοχής, με αρκετούς από αυτούς να κάνουν εξαιρετικές εμφανίσεις!\nΣτο παιχνίδι που άνοιξε την αγωνιστική ανάμεσα στην Ομόνοια και τον Κεραυνό, είδαμε τον Ραφαήλ Ελευθερίου, στην επίσημη επιστροφή του από την Αμερική, να παίζει 12 λεπτά. Από το «τριφύλλι» 10 λεπτά αγωνίστηκε ο Ζαχαρίας Χανούν, 9 ο Παύλος Σταυρινίδης και 8 ο Γιώργος Τρετιακόφ.\nΟ 23χρονος Πέτρος Παπαμιχαήλ έχει κερδίσει τον προπονητή του που του δίνει χρόνο και αυτός τον εκμεταλλεύτηκε με τον καλύτερο τρόπο στη πρεμιέρα! Σε 15 λεπτά πέτυχε 10 πόντους με 100% ευστοχία σε όλες του τις προσπάθειες (2/2 τρίποντα, 1/1 δίποντα και 1/1 βολές)! Επίσης είδαμε και τον Αριστείδη Χρίστου να παίζει για 6 λεπτά.\nΓια την ΑΕΚ που πέρασε με νίκη από το «Τάσος Παπαδόπουλος-Ελευθερία» είδαμε τον Μιχάλη Κουμή για 9 λεπτά στην αναμέτρηση και τον Ροβέρτο Μαντοβάνι σε 6 λεπτά να πετυχαίνει 3 πόντους, να μαζεύει 2 ριμπάουντ και να μοιράζει 1 ασίστ και 1 μπλοκ. Καθόλου άσχημα!\nΣτα παιχνίδια της Κυριακής και στο πρώτο χρονικά, στην Ένωση ο Νικόλας Παπαδόπουλος εμπιστεύεται πολύ τον Παναγιώτη Μάρκου, ο οποίος σε 26 λεπτά είχε 11 πόντους, 6 ριμπάουντ, 4 ασίστ και 2 κλεψίματα. Επίσης αγωνίστηκε για 10 λεπτά ο Σίμος Σολωμού.\nΑπό πλευράς ΑΕΛ είδαμε για 10 λεπτά τον Κωνσταντίνο Γρίβα (4 ριμπάουντ, 1 κλέψιμο) και 13 λεπτά τον Μάριο Γεωργίου (2 πόντοι, 1 ριμπάουντ, 1 κλέψιμο).\nΤέλος, στο ντέρμπι της πρεμιέρας, είχαμε εξαιρετικές εμφανίσεις! Από πλευράς ΑΠΟΕΛ εξαιρετικός ήταν ο 20χρονος Πέταρ Ζντράβιτς με 12 πόντους, 5 ριμπάουντ, 1 ασίστ και 1 κλέψιμο, ενώ είδαμε για 12 λεπτά και τον Γιάννη Γιανναρά (2 πόντοι, 3 ριμπάουντ).\nΣτον Απόλλωνα απίθανος ήταν ο Στέφανος Ηλιάδης ο οποίος σε 31 λεπτά είχε 21 πόντους, 3 ασίστ και 1 κλέψιμο! Επίσης ο Γιώργος Στυλιανού έπαιξε για 23 λεπτά (4 πόντοι, 1 ριμπάουντ, 1 ασίστ).\nΗ νέα γενιά είναι εδώ και θέλει να αποδείξει ότι η κυπριακή καλαθόσφαιρα έχει μέλλον!


Trio Misterioso στο 6 Cyprus Jazz and World Music Showcase\nΑρχική ΟΡΙΖΟΝΤΑΣ Trio Misterioso στο 6 Cyprus Jazz and World Music Showcase\nNovember 24, 2019 - 11:27 am\nΟι Trio Misterioso είναι ένα σχήμα που ξεκίνησε το 2017 που αποτελείται από εμένα τον Ερμή Μιχαήλ – κιθάρα τον Γιώργο Κούλα –ντραμς και τον Αντρέα Ροδοσθενους –μπάσο. Έχουν εμφανιστεί μέχρι τώρα σε διάφορα φεστιβάλ και μουσικές σκηνές στη Κύπρο. Η μουσική τους είναι επηρεασμένη από στοιχεία σύγχρονης μουσικής μπλουζ, τζαζ και φανκ. Παίζουν ένα κράμα από αυθεντικές συνθέσεις και αυθεντικές διαμορφώσεις γνωστών τραγουδιών της εποχής μας, ερμηνεύοντας τα μέσω αυτοσχεδιασμού με έμφαση σε δυναμικές θεματικές μελωδίες και συνάμα μένουν πιστοί στην ιδιαιτερότητα του κάθε κομματιου.\nΑπό τότε που ξεκίνησα να ασχολούμαι με τη μουσική, μου άρεσε να πειραματίζομαι με τους ήχους που μπορεί να παράξει η κιθάρα, και να προσπαθώ να αυτοσχεδιάσω κάτι δικό μου σε ένα κομμάτι που έπαιζα, σε ό,τι είδους μουσικής ήταν αυτό. Οπόταν με τον καιρό, και με διάφορα ακούσματα από πολλά είδη μουσικής που άκουγα, ήρθε οργανικά η Τζαζ μου πιστεύω είναι το ιδανικό είδος που προσφέρει την ελευθερία και τη γνώση να μπορέσεις να αυτοσχεδιάσεις και να εκφραστείς ανάλογα στη κάθε περίπτωση.\nΣτο παρόν στάδιο ασχολούμαι με τη σύνθεση, ενορχήστρωση και ηχογράφηση μουσικής, για διάφορα ενεργά σχήματα και έργα όπου τα παρουσιάζουμε σε διάφορες παραστάσεις/φεστιβάλ, Κύπρο και εξωτερικό. Μερικά από αυτά είναι τα, “Free Over Four”(που σύντομα θα ηχογραφηθεί ο δίσκος μας), “Amalgamation Project”- Βασιλικής Αναστασίου (κυκλοφόρησε ο πρώτος μας δίσκος πριν από λίγους μήνες), σε διάφορες χορευτικές και θεατρικές παραστάσεις παράσταστασεις”, “Fuzz Bus”, “Sung Mellow”, με την Αλέξια Βασιλείου, “Cahit Kutrafali Quartet” (κυκλοφόρησε ο πρώτος μας δίσκος το 2016 και ο καινούργιος το 2018 )“Trio Misterioso” και το “Ermis Michail Quintet” (κυκλοφόρησε ο πρώτος μας δίσκος το 2016). Παράλληλα διδάσκω τα τελευταία 8 χρόνια στο Πανεπιστήμιο Λευκωσίας και στο Μουσικό Σχολείο της Λεμεσού, και μόλις τέλειωσα το γράψιμο του βιβλίου μου “Practical Harmony on Guitar”, που ευελπιστώ να εκδοθεί σύντομα.\nΜερικές από τις επιρροές μου είναι οι, Miles Davis, John Coltrane, Charlie Parker, Sonny Stitt, Wes Montgomery, Jim Hall, John Scofield, Joe Pass, Peter Bernstein, Michael Brecker, Aaron Parks, Walter Smith III, Kurt Rosenwinkel, Lage Lund, Bill Evans, Brad Mehldau, Keith Jarrett, Beatles, Queen, Radiohead και πολλοί άλλοι.\nΠιστεύω είναι πολύ σημαντικό για όλους τους καλλιτέχνες στη Κύπρο να έχουν μια πλατφόρμα, όπως το Cyprus Jazz and World Music Showcase, που μπορούν να παρουσιάσουν τη καινούργια τους δουλειά και να τη ακούσουν οι μουσικοί μεταξύ τους αλλά και το ευρύτερο κοινό.\nΤα επόμενα μας σχέδια σαν Trio Misterioso είναι να ηχογραφήσουμε τη νέα μας δουλειά, αλλά και για μένα προσωπικά και με τα αλλά τα σχήματα που έχουμε σχέδια στο σύντομο μέλλον να ηχογραφήσουμε με τους Fuzz Bus, Amalgamation Project και Free over Four.


Τα reality και τα... καμένα μας εγκεφαλικά κύτταρα - Απόψεις - Νέα Κρήτη\nΤώρα διαβάζετε: Τα reality και τα... καμένα μας εγκεφαλικά κύτταρα\nΤα reality και τα... καμένα μας εγκεφαλικά κύτταρα\nΌταν με τα ριάλιτι ξεχνάμε να μιλάμε ελληνικά...\n“My Style Rocks”, “Big Brother”, “Power of Love”... Δε δέχομαι να μου πεις ότι δεν έχεις ακούσει έστω ένα από αυτά τα τηλε-ριάλιτι που κάνουν μεγάλη τηλεθέαση, είναι No 1 θέμα σε κάθε site που... σέβεται τον εαυτό του και έστω και μία φόρα το έχεις πιάσει κι εσύ στο στόμα σου, μη σου πω ότι έχεις δει ένα, δύο, τρία επεισόδια ή και ολόκληρες σεζόν. Όμως αναρωτιέμαι... Γιατί;\nΒέβαια, σαφή απάντηση δεν έχω δώσει ούτε εγώ στον ίδιο μου τον εαυτό, που κατά καιρούς με έχω “πιάσει” να... “κολλάω” στην τηλεόραση για να παρακολουθήσω έστω για λίγο ένα reality. Όμως η απορία μου έγκειται αλλού: Πόσα παιδιά κάτω των 12 ετών, μαθητές δημοτικού, παρακολουθούν αυτού του είδους τα προγράμματα; Πόσοι έφηβοι επίσης κάθονται με τις ώρες να βλέπουν αυτά τα reality, ακόμα και στο YouΤube (γιατί έχασαν το ένα επεισόδιο λόγω... μαθημάτων);\nΚαι επειδή δεν έχω φτάσει στο “ζουμί”... Εγώ έχω μεγαλώσει, έχω περάσει τη φάση τού να έχω πρότυπα... περίεργα: γυναίκες πολύ αδύνατες με λεπτές γάμπες, ψηλές και αψεγάδιαστα πρόσωπα. Έχω μάθει και εξακολουθώ να προσπαθώ να εμβαθύνω στην ελληνική γλώσσα. Εκείνα τα παιδιά, όμως, που δεν έχουν πλάσει ακόμα την προσωπικότητά τους, που πηγαίνουν σχολείο και βλέπουν στην τηλεόραση να βγαίνει ο καθένας, να κακοποιεί την ελληνική γλώσσα, να το παίζει παντογνώστης και όλα αυτά να προβάλλονται... πριν τα μεσάνυχτα;\nΝα σας θυμίσω μόνο λίγες ατάκες που έχουν ακουστεί σε αυτά τα τηλε- “σκουπίδια” (κι ας μου επιτραπεί ο όρος):\n«Σοφία, ταιριάζεις τέλεια δίπλα στην πατσαβούρα», «σε ποιο ουράνιο και τόξο;», «στην τελευταία δοκιμασία δε συμμέτεξε»...\nΤα ακούμε όλα αυτά και γελάμε. Τα σχολιάζει κάποιος άλλος στην τηλεόραση και επίσης γελάμε. Για πόσο, όμως, θα γελάμε; Πότε θα καταλάβουμε ότι κάνουμε “κάτι” ένα “τίποτα” και του δίνουμε αξία; Αυτό που σοκάρει ακόμα πιο πολύ είναι πως στο διαδίκτυο θα δεις περισσότερες δημοσιεύσεις για τη Μέγκυ του “GNTM” ή την Τούνη του “My Style Rocks”, παρά δημοσιεύσεις για μια επιστημονική ομάδα που προχώρησε σε μια σπουδαία ανακάλυψη.\nΚαι τώρα φτάνω στο σημείο να αναρωτηθώ: Γιατί εγώ, εσύ, ο 12χρονος, ο 40χρονος, ο 70χρονος θα δούμε ένα τέτοιο reality που θα μας δυσκολέψει να “κρατήσουμε” εγκεφαλικά κύτταρα; Μια πρώτη απάντηση που δίνω, τουλάχιστον για όσους εργάζονται και έχουν μια διαφορετική καθημερινότητα από έναν μαθητή, είναι πως έχουμε ανάγκη να χαζολογήσουμε, να δούμε κάτι ανούσιο μπροστά από την οθόνη και να μη σκεφτόμαστε τίποτα για ό,τι μας συμβαίνει στην καθημερινότητά μας. Και είναι απαραίτητο για να αποφορτιστούμε, έτσι; Δεν το κατακρίνω αυτό. Προβληματίζομαι όταν, όμως, αυτή η απάθεια γίνεται τρόπος ζωής. Όταν παρακολουθούμε τέτοια προγράμματα με μανία και δε θέλουμε να χάσουμε επεισόδιο.\nΌταν, εξαιτίας αυτών, ξεχνάμε να μιλάμε Ελληνικά...\nΟι μαθητές, φαντάζομαι, ακολουθούν την τάση, τη μόδα που επιτάσσει να ανοίγουν λιγότερο τα βιβλία και περισσότερο τον υπολογιστή. Και κάπως έτσι, σιγά-σιγά, αρχίζουμε να κρίνουμε εκείνους που παρακολουθούν τα εν λόγω reality την ώρα που... πατάμε το κουμπί για να ανοίξουμε την τηλεόραση και αφήνουμε το βιβλίο δίπλα μας, κλειστό στην πρώτη του σελίδα...